 Proza - : - Concediu la munte - Xi de mihai nedelcu : - Concediu la munte - Xi de mihai nedelcu"> poezii v3 > Agonia - Ateliere Artistice | Reguli | Publicitate Mission Contact | inscrie-te Promo: > Articol Comunitati Concurs Eseu Multimedia Personale Poezie Presa Proza Citate Scenariu Special Tehnica Literara > > > > Login Parola Trimite Fa-ti un cont! Ai uitat parola? agonia texte comentarii membri Colectii atelier Librarie virtuala Biblioteca virtuala Chat literar Galerie fotografie Top siteuri literare Linkuri culturale Linkuri culturale cautare Audio ajutor contact Columnists Corrections > Texte Recomandate &#65517; Wonderland &#65517; Union Jack &#65517; live session &#65517; singurul care stie ce spun &#65517; Dincolo de veghea Ofeliei &#65517; Avanpremiera pentru vechiul pacat &#65517; atunci cand iubirea ajunge casa de jale &#65517; scrisoare parfumata &#65517; 112 &#65517; Minichua Rōzu &#65517; casa soarelui &#65517; Teodor Dume, carte:Cand umbrele trec strada &#65517; Elegie pentru un creier-arlechin &#65517; 5 minute. si inalta frecventa a nebuniei &#65517; Sunt greu romanii de pornit &#65517; Epigrame trimise la Cluj-Napoca 2019 Romanian Spell-Checker Poezie - Poezii Dictionar de rime proza, eseuri, literatura Top siteuri literare noutati iT, jocuri Romanian Trends Laptop Contact Contact   Trimite o scrisoare catre editor > Texte de acelasi autor > Fa... (Poezie) > Posta... (Proza) > inmormanta... (Proza) > Nora, soacra... (Proza) > seful meu ... (Proza) > Fenomenul... (Proza) > Marea... (Proza) > Romanii... (Proza) > Romania la... (Proza) > Fenomenul... (Proza) > Scrisoarea... (Proza) > Cu tata ... (Proza) > sedinta... (Proza) > Concediu la... (Proza) Texte de acelasi autor Traduceri ale acestui text 0 Comentariile membrilor > reddit_url='http:  www.poezie.ro index.php prose 14029775 index.html' > Vizionari: 985 > Concediu la munte - Xi proza [ ] La gratar Colectia: texte umoristice - - - - - - - - - - - - - - - - - - - - - - - - - de mihai nedelcu [pieijdi ] 2013-05-17 | | Odihna, odihna, divina odihna! Este duminica, zi sfanta care in general nu inspira la slalom printre copaci, sauna pe creste si baba-oarba prin pesteri. Asadar ne decidem ferm si unanim la un gratar. Aaah  De cand am venit la munte am tot visat si salivat la acest moment. La urma urmei ce defineste cel mai bine poporul roman? Unii ar spune limba latina, altii ceva despre ciobanasi emo si scrisori pierdute, dar adevarul il cititi acum. Pe roman il caracterizeaza talentul uluitor de a se descurca in orice situatie, distrugand-o de regula pentru toti cei implicati, si de a supravietui oricarei calamitati pe care, cel mai adesea, tot el a provocat-o. E prototipul uman al gandacului de bucatarie, si nu trebuie sa ne simtim jicniti, gandacul rezista atacului nuclear si poate trai zile intregi fara cap, dupa cum dovedesc numeroasele exemple din clasa politica. Pana aici nimic nou, cercetatorii si conducatorii planetei albastre cunosc de secole intregi comportamentul natiei noastre, si in urma numeroaselor esecuri istorice, nici nu se mai ostenesc sa o starpeasca. Ceea ce nu s-a putut insa dovedi stiintific, este sursa acestei ambitii, sau mai bine zis, acestei incapatanari turbate de a ne opune atat evolutiei cat si eradicarii totale. Ei bine, romanul trece prin toate situatiile de criza, cu un singur scop: sa mai participe, macar o data, la un gratar. Efectele se pot observa oriunde in jurul nostru: peisajul selenar de la periferia oraselor, izolatiile de pe acoperisul blocurilor au in Romania cel mai scurt termen de garantie, iar in strainatate au crescut exponential reclamatiile la politie, ca si vizitele la domiciliu din partea pompierilor. Britanicii au fost primii care au montat in Central Park indicatoare in romana cu mesajul "Facerea Focului Strict interzisa", dar emigrantul nostru a invatat din copilarie sa strige un "Nem tudom" si sa alerge in zigzag cu micul in gura, sporind conditia fizica a paznicilor si a jandarmilor londonezi. Noi, gasca din Padis, ne-am pregatit temeinic pentru a onora aceasta nobila si straveche datina. Doua kilograme de carne feliata de porc si trei tavite cu mici. Csongor a adus carnati unguresti, (oare cum s-a gandit?) jumatate carne de oaie, jumatate paprika. Mitrut si-a adus tacamuri. Eu, cu gandul la pranzul imbelsugat, nu am mancat nimic toata dimineata. Am experienta in acest domeniu, anul acesta am fost invitati la sase nunti. Bani nu mai avem, dar antrenament cat incape; recordul personal consta in 36 de ore de infometare inainte de fericitul eveniment si cinci cereri de supliment. Trebuie sa fie o nunta a naibii de scumpa ca sa ies eu in pierdere!! Asadar am baut un ceai si pe 11 l-am trezit pe Mitrut, lovindu-l repetat cu un slap in cap. S-a trezit cam indispus, dar ideea gratarului i-a intors urgent buna dispozitie cu care ne-a obisnuit. Am cautat carnea in lada frigorifica a pensiunii, unde am dat peste proviziile familiei iancu: trei fazani, doi cocosi de munte si ceva ce semana cu un jder. Sau cu o pisica, nu stim sigur, ne-am grabit sa inchidem capacul. Am cautat o patura in portbagaj, din pacate la Cluj am uitat sa o punem acolo, dar doamna iancu s-a oferit imediat sa ne ajute. Ne-a spus ca poate apela la Bruce Lee, alt cabanier din zona, numele adevarat nu-l stie nimeni, care mai creste doua vaci si o iapa batrana intr-un grajd din spatele casutelor destinate turistilor, si sigur are o patura in plus. i-am multumit frumos, dar am refuzat oferta, mai ales ca Mitrut ne-a facut cu ochiul si ne-a aratat o patura din camera, bine indesata in rucsacul lui. Bazandu-ne pe faptul ca prin traditie, nimeni nu intra in sezonul estival sa faca curatenie in camera, am pastrat tacerea, devenind partasi si la aceasta noua infractiune. L-am cautat pe Csongor si l-am gasit in barul lui Vasile, ajutandu-l pe acesta sa bata in cuie pe peretele de la intrare, un poster masiv cu reclama la bere, avand ca tema principala o domnisoara care, cu spatele la public, incerca cu inversunare sa demonstreze ca nu si-a uitat acasa slipul, asta contrar primelor impresii. Eu, fiind cel mai inalt, am fost invitat sa bat doua cuie, chestie pentru care din nou mi-am auzit vorbe de la tot grupul si cei cativa clienti ai barului. Cele mai blande sustineau ca batutul unui cui nu implica si strivirea degetelor cu ciocanul, cele mai acide puneau lipsa de concentrare pe seama unor binecunoscute si regretabile instincte masculine. Va imaginati de unde veneau ultimele comentarii si chiar nu sunt adevarate. Eu imi lovesc degetele si cand vreau sa sparg un ou cu lingurita, e o chestiune de principiu. intre timp Mitrut a comandat, a primit si a consumat o cafea si o omleta cu branza. Nehalitul, nu s-a mai putut abtine o ora pana la gratar? Uitandu-si portofelul in camera, a trebuit sa achite Pusa pentru el, gest pentru care i-a declarat raspicat ca-i ramane dator si s-a tinut de cuvant pana in ziua de azi. Parasim posterul si intregul altar inchinat desfraului montan si ne indreptam spre paraul de la poalele Bisericii Motului. Chiar daca este duminica, nu sunt multe corturi, ploaia de acum doua zile a descurajat puternic turismul de week-end, lucru care nu poate decat sa ne bucure. Nu visam sa fim la curent cu ultimul Top 5 al manelelor, si nici sa fim partasi la noi incercari de crestinizare a triburilor bastinase, din partea lui Csongor. Mitrut desface larg patura la umbra unui brad si se intinde suspinand de placere. Eu pun niste beri la frigiderul curgator, asigurandu-le cu cateva pietre. Pusa scoate carnea, painea si legumele, apoi ne priveste insistent. - Nu va apucati de foc? Eu si Csongor ne uitam lung la iarba, pietre, parau, munti si cer. intelegem prin ce trec zilnic fapturile de la ghiseele patriei - cum sa-si faca ele treaba daca nu le sunt furnizate cele necesare? - Nu vad nici urma de lemn. - Nici eu. Va trebui sa taiem de undeva. - Mitrut, hai sa taiem lemne. - Nu. - De ce nu? - Mi-e somn, lasati-ma zece minute. Zece minute in chinurile foamei inseamna o viata de om. inainte sa sforaie, mai are putere sa ne indrume. - Vedeti la mine pe rucsac...securea...groaaa-pfiuuu... Prietenul la nevoie se cunoaste. Apucam securea si ne avantam pe Biserica Motului in prospectare dupa aurul padurii. Parcurgem cateva sute de metri la un unghi destul de generos, si dam peste un molid singuratic, culcat la pamant de furtuna, batranete sau pur si simplu, de plictiseala. Ne hotaram sa cercetam in profunzime acest trunchi doborat deoarece pana la primul palc consistent de copaci, panta devine si mai generoasa, iar noi ne-am propus o zi de odihna, nu de alpinism liber. incepem sa lovim scoarta cu securea, improscand coaja si stropi de transpiratie. Facem cu schimbul tot la cinci minute si in jumatate de ora reusim sa formam o crapatura de circa 20 cm lungime si cam 6 adancime. Treaba buna deoarece Csongor se opreste, se asaza pe bustean, isi aprinde pipa si-mi tine o prelegere detaliata. - Dragul meu Misu, indiciile duc la doua concluzii extrem de clare. Prima se bazeaza pe consistenta lemnului din adancul crapaturii, si ne prezinta fara urma de indoiala ca acest trunchi de copac este complet putred, cu exceptia scoartei pe care am crapat-o. A doua, bazata pe forma acestor crapaturi mai vechi de la capatul opus al busteanului, este ca nu suntem primii fraieri de prin locurile astea. Hai inapoi! Cu un ceas mai intelepti si cu stomacul chioraind de foame, am facut ce fac toti cei campati langa Biserica Motului. Unul a tinut de sase (adica Csongor), iar altul (adica eu) a "imprumutat" un brat de lemne gata taiate de langa cabana lui Vasile. Apoi eu am alergat ca in "Amintiri din copilarie" cu lemnele subsioara, terorizat de ideea rusinii publice si a botei de lemn. Csongor a venit agale si abia langa patura m-a anuntat: - stiai ca Vasile s-a dus la biserica, nu? Chiar dupa ce a fixat posterul. - si de ce... m-ai lasat sa... alerg? - La munte fiecare are dreptul sa faca ce-si doreste. i-am multumit printre horcaituri pentru toata intelegerea si libertatea cu care m-a daruit. Apoi am trantit lemnele langa o vatra. Asta l-a trezit din somn pe Mitrut care a trosnit din toate oasele, s-a ridicat in fund si s-a uitat la lemne exact ca oratania plouata. - Bine mai oameni buni, sunteti dusi cu pluta? Uite cate lemne sunt aici, de ce sa mai mergem sa taiem? - Mitrut, mai bine taci! - Ce sa tac, e ora doua si nici macar n-ati pus de-un foc. Toate trebuie sa le fac singur? Dati chibriturile incoace, Csongor pregateste niste hartie, Mihai crapa niste surcele! si uite asa a facut focul de unul singur, ba a gasit energie sa ne si caracterizeze in toate formele. intre timp Pusa a incercat sa ne ignore si sa-si amageasca foamea cu cateva capitole adanci din Amos Oz. Din pacate Oz nu stie sa faca minuni ca tizul lui din poveste. Unde sa mai bagi atatea trairi interioare cand locul deja colcaie de ele?...Dupa inca o ora de frenetice proteste verbale si stomacale, masa este gata. Ne asezam temeinic cu farfuria plina de carne prajita, de mujdei, salata, mustar, paine si o bere in mana. Ce altceva isi mai poate omul dori? Carnatii lui Csongor ustura mai rau ca o constiinta incarcata, trebuie sa-i astamparam cu multa bere, ceea ce face ca proviziile sa se termine rapid. Tocmai pe cand ne provocam unul pe altul, la a mai aduce cateva sticle de la pensiune, fara sa ne apropiem de o decizie unanim satisfacatoare, avem parte de un spectacol maret si gratuit. De dupa Biserica Motului apar in galop, cu coamele fluturand, cam la vreo 20 de cai, urmati indeaproape de cateva vaci. Se reped la inceput buluc spre noi, provocand panica in randurile noastre, dar mirosul mujdeiului e pavaza puternica, asa ca schimba directia si se reped peste corturile cehilor. Acestia sunt plecati pe tura, in sfanta zi de duminica, asa ca vor lua la cunostinta de pedeapsa divina, de-abia deseara, la intoarcere. Nu trece mult pana sa ne dumirim ce a putut provoca atata agitatie la niste animale recunoscute pentru blandete, sau mai degraba apatie. Dragos si Bogdan sunt langa noi, inarmati cu bete, rosii de efort si evident asteptand laude pentru reusita organizarii unei curse impecabile dupa modelul Pamplona. Sigur ca noi, invidiosi pe succesul lor, le-am aruncat cele mai dure amenintari si reprosuri, dar nimic nu penetreaza epiderma imbujorata si imediat ne intreaba ce le putem da de mancare. Exploatam momentul si dupa o negociere la sange, accepta un gratar si un carnat pentru fiecare doua sticle transportate de la cabana. in total ne-au adus 16 si ne-ar mai fi adus inca o naveta daca nu se termina carnea. imediat ne parasesc, Doamne esti prea bun!, si pornesc in urmarirea unei babe necajite care se intorcea agale de la stana. Admirand ramasitele cehesti, picam intr-o binemeritata reverie, apoi un somn lin si mangaiat de adierile vantului, clipocitul paraului, somn din care ne trezeste o ampla ragaitura, oare de la cine?... - Maine cobor in Cluj. Ce l-a apucat asa deodata? - Dar ce-ti veni?...si cat ai baut? - Ah, mai nimic. Dar simt ca am umblat destul, berea s-a terminat, la fel si finantele. - (Csongor serviabil) Te imprumut. - Nu. (reteaza aerul cu mana) Eu nu ma imprumut. Serios? Eu si Pusa schimbam priviri pline de intelesuri. Apoi arborand cel mai profund regret: - Daca trebuie sa cobori, asta e. Noua ne pare foarte rau  - Lasa! Am stat deja destul si pe capul vostru. Tact? Bun simt? Se pare ca intr-adevar a exagerat cu alcoolul. - Nu-ti face probleme, nu ne-ai deranjat deloc. - Nici nu vad cum as fi putut. Voi ati venit la munte ca sa mancati, sa dormiti si sa umblati de-a lelea pe poteci, ca vacile la pascut. Ce inseamna punctul din care privesti lucrurile. Csongor trage trist din pipa. - Atunci si eu cobor. - Poftim? in cursul unei vieti omul primeste putine vesti bune, iar acelea sunt doar introducerea perversa a vestilor cu adevarat proaste. Pusa desface demoralizata o ciocolata Poiana. - Hai ma Csongor, de ce sa pleci si tu? - Sa-l duc pe Mitrut acasa. - Dar ce, nu poate gasi o masina? - Sigur ca pot, agat un camion cu lemne pana in Rachitele, acolo ard o tuica la crasma si apoi iau cursa de Cluj. - Nu. Am promis ca te duc atat la venire, cat si la plecare. Fir-ar de loialitate si profesionalism maghiar, cu unii caposi ca astia nu te poti intelege. De atatea sute de ani si, in ce priveste adaptarea la situatie, n-au invatat nimic de la noi. Nu ca n-am mai putea de dorul lui, dar... - si pe noi cine ne mai duce pe traseu? ...se vaita Pusa, mestecand si ultima tableta de ciocolata. - Mihai se descurca, deja a fost pe toate. O asemenea incredere imi unge rotitele interne, ca un ulei proaspat la revizia anuala. Da, cred ca m-as descurca, de ce sa nu ma descurc, am harta, am deja doi ani de cand bat muntii astia, mi-am format repere clare, la o adica mai intrebam... - Pe unde ne-ai sfatui sa mergem? - Mergeti maine la Pietrele Galbenei. - Pai n-am fost deja? - alea sunt Cheile. increderea din vocea lui incepe sa scada. - Mergeti prin poiana Zapodie, culegeti zmeura  - Zmeura? (Pusa parca si-a mai revenit) - Da, apoi pe langa Groapa de la Barsa. - Unde ai cazut tu in fund. - Sper ca in viitor sa ti-o amintesti si pentru alte aspecte. Apoi pe langa Taul Negru, Focul Viu si sus pana la Pietre. De acolo admirati toata Poiana Florilor si va intoarceti pe langa Cetatile Ponorului. Parca a citit din Tolkien, mare dar i-a dat Cel de Sus. Pusa ma priveste cu aceeasi concentrare cu care isi interogheaza elevii inainte de inspectie. - tucu, stii pe unde sa mergem? - stiu. - Sigur?! Uita-te la mine. stii drumul, nu ne ratacim? - il stiu si cu ochii inchisi, iti promit ca totul va fi bine. - Bine... Asta domnilor, inseamna iubire! Nu ce vedeti in filme si cititi in romane. Sotia mea ma cunoaste la fel de bine ca propria mama, ba chiar e in avantaj cu multe probleme recent aparute, dar asta nu o impiedica sa vina cu mine pe traseu. Mama n-ar veni. - Ma doare burta. Mi-e rau. iarasi Mitrut. Asa s-a incheiat aceasta placuta zi de duminica: cu decanul de varsta, expulzand pe cale orala tot alcoolul si gratarul partial digerat la radacina unui brad, iar noi asteptand cuminti cu spatele la spectacol. Eu am propus sa-l lasam acolo si sa ne retragem la cabana, la un ceai cald cu un strop de lapte si o lectura tihnita, dar mi s-a reprosat imediat ca sunt un badaran insensibil. Asa ca am stat sensibil acolo, sa ascult in linistea serii zgomotele expectorarilor lui Mitrut si sa meditez la ziua de maine. Pentru prima data singuri, ce provocare, voi fi atent si precaut, calm, stapan pe situatie. ii voi schimba parerea despre modul in care gandesc un plan si il duc la capat. Rar voi mai prinde asemenea ocazie. O voi convinge ca pot stapani orice traseu si asa vom petrece ultimele trei zile de concediu, batand potecile umbrite, singuri, romantici si fericiti. Maine sotia mea va fi mandra de mine. - Buaaa!... - Dar mai ai mult in tine? | index 'pageview'); 